**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND:** EFRR **NADLEŽNO TIJELO:** MRRFEU

**PRIORITETNA OS:** Poslovna konkurentnost  **ROK ZA PODNOŠENJE PP:** Do 15.12.2017.

**SPECIFIČNI CILJ:** 3d1 **ROK ZA ODGOVOR NA PITANJE (UzP):** 7KD

**NAZIV POZIVA:** Internacionalizacija oslovanja MSP-ova

**REFERENTNI BROJ POZIVA:** KK.03.2.1.07

**TIP NATJEČAJA:** Otvoreni

**MODALITET**: Trajni

U skladu sa Zajedničkim nacionalnim pravilima (ZNP), nadležno tijelo dužno je odgovarati na pitanja potencijalnih prijavitelja do roka navedenog u tablici u Općoj uputi, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja iako ZNP predviđa duži rok u kojem se odgovara na postavljena pitanja), tada prioritet ima rok iz UzP-a.

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

U slučajevima kad zbog pružanja odgovora Ministarstvo gospodarstva, poduzetništva i obrta mora konzultirati druga nadležna tijela ili službe Europske komisije, pitanje će biti označeno \*

|  |  |  |
| --- | --- | --- |
|  | **VERZIJA:**  | **1.0** |
|  | **OBJAVA SVIH PITANJA/ODGOVORA IZ VERZIJE 1.0:** | **11.4.2017.** |
| **RB** | **DATUM ZAPRIMANJA PITANJA: 30.3.2017.** | **DATUM ODGOVORA NA PITANJE: 11.04.2017.** |
|  | Je li prihvatljiva aktivnost ulaganja sudjelovanje na međunarodnim sajmovima u organizaciji Hrvatske gospodarske komore (HGK)?  | Sukladno točki 2.7 Uputa za prijavitelje prihvatljivima se smatraju:1. nastupi na međunarodnim sajmovima izvan RH koji imaju najmanje 10 % inozemnih izlagača ili 5 % inozemnih poslovnih posjetitelja i koji je isključivo upisan u baze www.expodatabase.com i/ili www.auma.de. Također, trošak mora nastati kod korisnika. |
|  | U Obrascu 2, u poglavlju 2.3. dajete uputu: „Popuniti odgovarajuću tablicu za navedene financijske godine. Svi podaci se odnose na poslovanje poduzeća isključujući potencijalne učinke potpore.“ Istovremeno, u Prilogu 3, kod kriterij aocjenjivanja 1.1. i 1.2. referirate se upravo na tablicu u poglavlju 2.3., ali ovdje kriterij ocjenjivanja nazivate: „Projekt će pridonijeti povećanju prihoda od prodaje u godini m+1“. Dakle, iz navedenog proizlazi da u tablicu u poglalvju 2.3. treba unijeti plan poslovanja uključujući efekte provedenog projekta s potporom, a ne bez njega. Molim potvrdu da se unosi plan koji uključuje efekte projekta i potpore. Ukoliko krivo tumačimo, molim pojašnjenje gdje onda da planiramo poslovanje koje uključuje projekt i potporu, a kako bi se mogla donijeti ovjena na kriterijima “vrijednost za novac“. | \* |
|  | Obzirom da su dozvoljeni samo sajmovi izvan Hrvatske, da li je točna pretpostavka da na svim takvim sajmovima ima sigurno više od 10% izlagača koji nisu hrvatske tvrtke i preko 5% posjetitelja koji nisu hrvatske tvrtke ili je to potrebno nekako dodatno dokazivati u prijavi? | Kako je navedeno u točki 2.7 podtočka 1 UzP-a, prihvatljiva aktivnost su nastupi na međunarodnim sajmovima izvan RH koji imaju najmanje 10 % inozemnih izlagača ili 5 % inozemnih poslovnih posjetitelja i koji je isključivo upisan u baze www.expodatabase.com i/ili www.auma.de |
|  | Tvrtka planira posjet inozemnom sajmu (element 1) te u sklopu tog sajma planira i element 5 (Sudjelovanje na b2b poslovnim razgovorima). Možemo li u tom slučaju pravdati za taj sajam troškove putovanja i smještaja za 4 osobe: 2 u sklopu elementa izlaganja na sajmu, a druge 2 koje idu na isti sajam da bi sudjelovale na B2B sastancima? | Ako nije riječ o istim osobama i istim prihvatljivim troškovima, možete. |
|  | Izrada promotivnog materijala za nastup na međunarodnom sajmu izvan RH dozvoljava troškove u iznosu do 15.200 kn. Pitanje: da li je to maksimalni iznos za jedan sajam? Ukoliko tvrtka planira u sklopu projekta ići na 5 sajmova, može li za svaki od njih napraviti promotivni materijal do tog iznosa? | Riječ je o maksimalnom iznosu za cijelu prijavu na Poziv na dostavu projektnih prijedloga. Kako je navedeno u točki 2.7 podtočki 4 UzP-a, kod izrade promotivnog materijala za nastup na međunarodnom sajmu izvan RH - prihvatljivi su izdaci za usluge izrade promotivnog materijala (audiovizualni materijali, brošure, publikacije, leci) – grafički dizajn, prijevod, lektoriranje, tisak – do najvećeg iznosa od 15.200,00 kn. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 31.3.2017** | **DATUM ODGOVORA NA PITANJE: 11.4.2017.** |
| **6.** | Da li potpore po programu Internalizacija poslovanja MSP-ova ulaze u kvotu de minimis potpora? | Da. Potpore koje se dodjeljuju po Programu dodjele potpora male vrijednosti namijenjenih internacionalizaciji poslovanja MSP-ova su potpore male vrijednosti. |
| **7.**  | Molio bih Vas za više informacija oko programa “Internacionalizacija poslovanja MSP-ova”. Mi smo inače izvozno orijentirana informatička tvrtka, više od 80% prihoda ostvarujemo u inozemstvu te nam je cilj daljnje širenje na tržištima EU, SAD i Rusije. | Informacije o pozivu na dostavu projektnih prijedloga „Internacionalizacija poslovanja MSP-ova“ nalaze se na stranicama http://www.strukturnifondovi.hr/natjecaji/1386. Pozivamo Vas da pažljivo pročitate Upute za prijavitelje i pripadajuću dokumentaciju te ovisno o svojim interesima kao i mogućnosti ispunjenja uvjeta za sudjelovanje na ovom Pozivu podnesete projektni prijedlog u roku propisanom Uputama. |
| **8.** | Šaljem ovaj mail kao iskaz našeg interesa za program, odnosno natječaj za internacionalizaciju poslovanja. Molim povratnu informaciju o daljnjim procedurama. | Informacije o pozivu na dostavu projektnih prijedloga „Internacionalizacija poslovanja MSP-ova“ nalaze se na stranicama http://www.strukturnifondovi.hr/natjecaji/1386. Pozivamo Vas da pažljivo pročitate Upute za prijavitelje i pripadajuću dokumentaciju te ovisno o svojim interesima kao i mogućnosti ispunjenja uvjeta za sudjelovanje na ovom Pozivu podnesete projektni prijedlog u roku propisanom Uputama. |
| **9.** | Kao mikro poduzetnik odobren mi je ESIF mali zajam za investicije u iznosu od 50.000 eura, sukladno programu HAMAG-BICRO – Program ESIF mali zajmovi čija sredstva ću isključivo koristiti na lokalnom tržištu. Jesam li prihvatljivi prijavitelj po ovom pozivu? | U skladu s točkom 2.6 UzP-a, projekt mora poštovati načelo nekumulativnosti, odnosno ne smije predstavljati dvostruko financiranje. Također u skladu s točkom 1.5.1. UzP-a, u okviru predmetnog Poziva nije dozvoljena kombinacija ESIF financijskih instrumenata i ESIF bespovratnih sredstava za isti investicijski projekt unutar jedne operacije izravno vezane uz istog korisnika bespovratnih sredstava, odnosno krajnjeg primatelja financijskih instrumenata.U skladu s člankom 37. stavkom 9. Uredbe (EU) br 1303/2013, bespovratna sredstva ne smiju se koristiti za povrat sredstava potpore primljene iz financijskih instrumenata. Isto tako, financijski instrumenti ne smiju se koristiti za predfinanciranje bespovratnih sredstava.Međutim, bez detaljnijeg uvida u projektnu dokumentaciju ne možemo odgovoriti na ovo pitanje. |
| **10.** | Tvrtka je u 2015. godini primila de minimis potporu maksimalne vrijednosti 200.000 EUR.S obzirom da se zbrajaju de minimis potpore zaprimljene u 2015.,2016. i 2017. godini, lijepo vas molimo za potvrdu je li dozvoljeno podnijeti prijavu u 9. mjesecu 2017. s obzirom da propisani rok za evaluaciju prijava traje 120 dana? Po tome se donošenje Odluke o financiranju po ovom pozivu očekuje u siječnju 2018. godine kada će tvrtka imati pravo ponovno koristiti de minimis potpore. Drugim riječima, je li za primjenu pravila o de minimisu relevantan trenutak predaje projektne prijave ili trenutak donošenja Odluke o financiranju? | U skladu s točkom 1.5 UzP-a, potpora male vrijednosti smatra se dodijeljenom u trenutku kada poduzetnik u skladu s odgovarajućim nacionalnim pravnim poretkom stekne zakonsko pravo na primanje potpore, neovisno o datumu isplate potpore male vrijednosti poduzetniku. Prijavitelj treba procijeniti kad mu je pogodno podnijeti projektni prijedlog na ovaj natječaj s obzirom na UzP, točku 2.3(22) kojom se isključuju prijavitelji koji su prešli ili s traženom potporom prelaze pragove definirane de minimis Uredbom. |
| **11.** | Prema točki 2.7 UzP str.18, prihvatljivi su izdatci za savjetodavne usluge vanjskih dobavljača do najvećeg iznosa do 38.000,00 kn za izrade analize tržišta, izrade strategije izvoza, izrade analiza potencijalnih partnera. Ukoliko tvrtka planira izlazak na više tržišta, te sukladno tome planira izraditi više strategija i analiza, je li za svaku od njih primjenjiv iznos od 38.000,00 kn ili se ograničenje odnosi na sve aktivnosti vezane za točku 3. (str. 18.) „Istraživanje inozemnog tržišta za plasman proizvoda na novo tržište“. | Ograničenje se odnosi na sve aktivnosti vezane za „Istraživanje inozemnog tržišta za plasman proizvoda na novo tržište“. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 3.4.2017.** | **DATUM ODGOVORA NA PITANJE: 11.4.2017.** |
| **12.** | Stovani, nase poduzece Dubrovnik Tailor Made j.d.o.o. za trgovinu i turizam je zainteresirano za navedeni natjecaj te bismo bili zahvalni ukoliko biste nam poslali link-ove gdje mozemo naci vise informacija vezano za ovaj program!! | Informacije o pozivu na dostavu projektnih prijedloga „Internacionalizacija poslovanja MSP-ova” nalaze se na stranicama http://www.strukturnifondovi.hr/natjecaji/1386. Pozivamo Vas da pažljivo pročitate Upute za prijavitelje i pripadajuću dokumentaciju te ovisno o svojim interesima kao i mogućnosti ispunjenja uvjeta za sudjelovanje na ovom Pozivu podnesete projektni prijedlog u roku propisanom Uputama. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 4.4.2017.** | **DATUM ODGOVORA NA PITANJE: 11.4.2017.** |
| **13.** | Jesu li prema natječajnoj dokumentaciji prihvatljivi prijavitelji klasteri – organizirana skupina neovisnih strana? | Prema točki 2.1 UzP-a, prijavitelji moraju biti pravne ili fizičke osobe koje su mikro, mali ili srednji poduzetnik sukladno definiciji malih i srednjih poduzeća na način utvrđen u Prilogu I. Definicija malih i srednjih poduzeća Uredbe 651/2014. |
| **14.** | Može li se na natječaj Internacionalizacija poslovanja MSP-ova prijaviti MSP bez zaposlenika ukoliko ispunjava sve ostale kriterije prihvatljivosti prijavitelja? | Broj zaposlenih nije propisan kao uvjet u UzP-u. |
| **15.** | Naša registrirana i pretežita djelatnost prema NKD-u je 2562 - strojna obrada materijala. U Uputama za prijavitelje u članku 2.3. pod 5) Kriterija za isključenje stoji da se u okviru Poziva potpora ne može dodjeliti za ulaganja u sektore djelatnosti kockanja i klađenja (NKD oznaka 92). Naše društvo se bavi proizvodnjom poluproizvoda od metala, plastike i elektroničkih komponenti koje naši kupci dodatno prerađuju i ugrađuju u igre na sreću - automatski rulet. Također, mi bismo projektom sudjelovali na međunarodnom sajmu igara na sreću. Bi li zbog navedenog naš projekt mogao biti isključen iako je naša registrirana djelatnost strojna obrada metala (NKD - 2562)? | \* |

|  |  |  |
| --- | --- | --- |
| **RB** | **DATUM ZAPRIMANJA PITANJA: 5.4.2017.** | **DATUM ODGOVORA NA PITANJE: 11.4.2017.** |
| **16.** | Zanima me postoji li mogućnost bespovratne potpore koja financira troškove digitalnoga marketnga web stranice ,on line oglašavanja i promocije usluga na globalnom tržištu | Popis prihvatljivih aktivnosti i izdataka nalazi se u točki 2.7 UzP-a. |
| **17.** | Molimo Vas za informaciju je li u sklopu natječaja ''Internacionalizacija poslovanja MSP-ova'', prihvatljiva aktivnost/ulaganje u razvoj franšiznog poslovanja usmjerenog na međunarodna tržišta. Poduzeće bi kao jednu od projektnih aktivnosti angažiralo vanjske stručnjake za razvoj franšiznog poslovanja usmjerenog na inozemna tržišta, a koje bi među ostalim uključivalo i: a) istraživanje inozemnog tržišta za plasman proizvoda na novo tržište izvan RH; b) izradu franšiznog paketa; c) Izradu akcijskog plana za implementaciju razvojne strategije izlaska na strano tržište s modelom franšiznog poslovanjad) izrade analize potencijalnih poslovnih partnera uz izrađene bonitete istih; e) izrada promotivnog materijala i sudjelovanje na sajmovima i poslovnim susretima. | Popis prihvatljivih aktivnosti i izdataka nalazi se u točki 2.7 UzP-a. Međutim, bez detaljnijeg uvida u projektnu dokumentaciju ne možemo odgovoriti na ovo pitanje. |
| **18.** | Vrijedi li i za grupu aktivnosti "sudjelovanje na b2b poslovnim razgovorima i/ili susretima koji se održavaju u sklopu međunarodnih skupova/sajmova izvan RH" uvjet da ti sajmovi moraju biti u bazama www.expodatabase.com ili www.auma.de? Ili mogu biti i drugi sajmovi? | Prema točki 2.7, postočka 5 UzP-a, prihvatljiva aktivnost je sudjelovanje na b2b poslovnim razgovorima i/ili susretima koji se održavaju u sklopu međunarodnih skupova/sajmova izvan RH, dakle nije nužno da budu u navedenim bazama. |
| **19.** | Namjeravamo izlagati svoje proizvode na međunarodnom sajmu koji se održava od 31.05. do 02.06.2017. godine u Munchenu.Budući da provedba projekta ne smije započeti prije predaje projektnog prijedloga, molim Vas informaciju znači li to da nam ulazni račun za najam prostora i za uređenje štanda ne smije doći prije 03.05.2017. kada je i najraniji datum za predaju projektnog prijedloga. | Kako je navedeno u točki 5.1 UzP-a, početkom provedbe projekta smatra se zakonski obvezujuća obveza za naručivanje dobara ili usluga ili bilo koja druga obveza koja ulaganje čini neopozivim (npr. potpis ugovora, izdavanje narudžbenice, itd.). Provedba projekta ne smije započeti prije predaje projektnog prijedloga u okviru Poziva ni završiti prije potpisa ugovora. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 6.4.2017.** | **DATUM ODGOVORA NA PITANJE: 11.4.2017.** |
| **20.** | Imam svoj j.d.o. od 2015. Jesu li prihvatljivi projekti iz domena komplementarne i integratvne medicine? | U točki 2.3 UzP-a nalaze se sektori koji nisu prihvatljivi ovim pozivom. Također, u točki 2.7. navedene su prihvatljive projektne aktivnosti. |
| **21.**  | Da li je prihvatljiv prijavitelj koji je registriran za poljoprivrednu proizvodnju – oznaka po NKD-u 01.30 Uzgoj sadnog materijala i ukrasnog bilja, specijaliziran za uzgoj akvarijskog bilja? Naime, prijavitelj je izuzetno zainteresiran za nastup na sajmu u Njemačkoj, a pregledom najavljenih natječaja u sklopu ruralnog razvoja nije vidljivo da li će takve aktivnosti tamo biti obuhvaćene. | U točki 2.3 UzP-a nalaze se sektori koji nisu prihvatljivi ovim pozivom. |
| **22.** | Tvrtka smo koja se bavi proizvodnjom betona i asfalta. U želji modernizacije postrojenja i samim time povećanjem konkurentnosti, na lokalnom tržištu pa i šire, željeli bismo sudjelovati u Operativnom programu Konkurentnost i kohezija 2014. - 2020. te koristiti namjenska bespovratna sredstva za 3d1 „Poboljšani razvoj i rast MSP-ova na domaćem i stranim tržištima“. Što točno treba sadržavati projektni prijedlog, koji su konkretni uvjeti za tvrtku i kome se šalje isti prijedlog. | Informacije o pozivu na dostavu projektnih prijedloga „Internacionalizacija poslovanja MSP-ova” nalaze se na stranicama http://www.strukturnifondovi.hr/natjecaji/1386. Pozivamo Vas da pažljivo pročitate Upute za prijavitelje i pripadajuću dokumentaciju te ovisno o svojim interesima kao i mogućnosti ispunjenja uvjeta za sudjelovanje na ovom Pozivu podnesete projektni prijedlog u roku propisanom Uputama. |
| **23.** | Gdje se može skinuti dokumentacija za prijavu za natječaj "Internacionalizacija poslovanja MSP-ova" objavljen na vašoj stranici? | Informacije o pozivu na dostavu projektnih prijedloga „Internacionalizacija poslovanja MSP-ova” nalaze se na stranicama http://www.strukturnifondovi.hr/natjecaji/1386. Pozivamo Vas da pažljivo pročitate Upute za prijavitelje i pripadajuću dokumentaciju te ovisno o svojim interesima kao i mogućnosti ispunjenja uvjeta za sudjelovanje na ovom Pozivu podnesete projektni prijedlog u roku propisanom Uputama. |
| **24.** | Pitanje vezano uz Element 5. Sudjelovanje na b2b poslovnim razgovorima i/ili susretima koji se održavaju u sklopu međunarodnih skupova/sajmova izvan RH.Sukladno pojmovniku i definiciji B2B susreta zaključujemo da se ova aktivnost sudjelovanja na B2B poslovnim susretima ne moraju održavati isključivo na sajmovima koji se nalaze u bazama: www.expodatabase.com i/ili www.auma.de niti je nužno da tvrtka izlaže na takvom sajmu da bi organizirala B2B susret. Molim vas potvrdu: 1. da li možemo planirati B2B aktivnosti koje se održavaju kroz neke skupove ili sajmove koji nisu u navedenim bazama (naravno, van RH)2. ukoliko se B2B susreti događaju u sklopu nekog sajma, trošak i aktivnost je prihvatljiva i ako tvrtka nije ujedno izlagač na tom sajmu | Prema točki 2.7, postočka 5 UzP-a, prihvatljiva aktivnost je sudjelovanje na b2b poslovnim razgovorima i/ili susretima koji se održavaju u sklopu međunarodnih skupova/sajmova izvan RH, dakle nije nužno da budu u navedenim bazama. Također su navedeni prihvatljivi izdaci za pripadajuću aktivnost. |
| **25.** | Molim vas da me uputite vezano za "Program dodjele male vrijednosti namijenjenih internacionalizaciji poslovanja MSP-ova" kome i na koji način predati zahtjev. Na web stranicama nisam mogla pronaći obrasce koje je potrebno ispuniti. | Informacije o pozivu na dostavu projektnih prijedloga „Internacionalizacija poslovanja MSP-ova” nalaze se na stranicama http://www.strukturnifondovi.hr/natjecaji/1386. Pozivamo Vas da pažljivo pročitate Upute za prijavitelje i pripadajuću dokumentaciju te ovisno o svojim interesima kao i mogućnosti ispunjenja uvjeta za sudjelovanje na ovom Pozivu podnesete projektni prijedlog u roku propisanom Uputama. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 7.4.2017.** | **DATUM ODGOVORA NA PITANJE: 11.4.2017.** |
| **26.** | Provjerom dokumentacije i kriterija za isključenje uvidjeli smo da se potpora ne može dodijeliti prijaviteljima koji imaju iskazan gubitak prema godišnjem financijskom izvješću u fiskalnoj godini koja prethodi godini predaje projektnog prijedloga. Postoji li ikakva šansa da imamo pravo konkurirati? | Kako je navedeno u točki 2.3 podtočka 19.,potpora se ne može dodijeliti prijaviteljima koji imaju iskazan gubitak prema godišnjem financijskom izvješću u fiskalnoj godini koja prethodi godini predaje projektnog prijedloga. |
| **27.** | Može li na poziv Internacionalizacija poslovanja MSP-ova (Referentni broj poziva: KK.03.2.1.07) aplicirati korisnik čiji je predmet poslovanja proizvodnja, sakupljanje, otkup i prerada drveća, povrća i ljekovitog bilja? | U točki 2.3 UzP-a nalaze se sektori koji nisu prihvatljivi ovim pozivom. |
| **28.** | Da li se u prihvatljive aktivnosti može smatrati prihvatljiv trošak sudjelovanja na međunarodnim konferencijama? Mišljenja sam da bi se sudjelovanje na međunarodnim konferencijama također trebalo implementirati u prihvatljive aktivnosti. Jednako tako, držim da bi poduzetnicima trebala biti dana mogućnost da samostalno odlučuju na kojem inozemnom sajmu/konferenciji žele sudjelovati, a ne ih ograničavati na dvije baze (www.expodatabase.com i www.auma.de). | U točki 2.7 navedene su aktivnosti prihvatljive ovim pozivom. |
| **29.**  | U koju kategoriju poduzeća spada d.o.o. sa 60 zaposlenih, godišnjom bilancom cca 18.000.000,00 kn te godišnjim prometom cca 22.000.000,00 kn, sve u 2016. godini. Vrsta poduzeća: neovisno poduzeće? | Kako je navedeno u točki 2.1 UzP-a, prijavitelji moraju biti pravne ili fizičke osobe koje su mikro, mali ili srednji poduzetnik sukladno definiciji malih i srednjih poduzeća na način utvrđen u Prilogu I. Definicija malih i srednjih poduzeća Uredbe 651/2014. Također savjetujemo sve prijavitelje da pogledaju i vodič za definiciju MSP na sljedećoj poveznici: http://ec.europa.eu/growth/tools-databases/newsroom/cf/itemdetail.cfm?item\_type=254&lang=en&item\_id=8274Ako na datum zaključenja financijskih izvještaja poduzeće ustanovi da je na godišnjoj razini premašilo prag broja osoblja ili financijske pragove utvrđene u stavku 2. ili palo ispod njih, to neće dovesti do gubitka ili stjecanja statusa srednjeg, malog ili mikro-poduzeća, osim ako ti pragovi nisu premašeni tijekom dva uzastopna računovodstvena razdoblja. |
| **30.** | Da li se kao referentni broj kod svrstavanja poduzetnika u srednji subjekt uzima broj radnika, prihod i aktivu te prezaduženost podatke samo za poduzetnika koji je prijavitelj ili se uzima podatke kumulativno prijavitelja i tvrtke koja je njegov većinski vlasnik ili čak podatke za čitavu grupu povezanih osoba koje povezuje zajednički krajnji vlasnik? | Prema članku 3. stavak 3 Priloga I. Definicija malih i srednjih poduzeća Uredbe Komisije (EU) br. 651/2014, „povezana poduzeća” su poduzeća među kojima postoji jedna od sljedećih veza:(a) jedno poduzeće ima većinu glasačkih prava vlasnika udjela ili članova u drugom poduzeću(b) jedno poduzeće ima pravo postaviti ili smijeniti većinu članova upravnog, upravljačkog ili nadzornog tijela drugog poduzeća(c) jedno poduzeće ima pravo ostvarivati vladajući utjecaj na drugo poduzeće na temelju ugovora sklopljenog s tim poduzećem ili na temelju odredbe njegova statuta ili društvenog ugovora(d) jedno poduzeće, koji je vlasnik udjela ili član drugog poduzeća, sam kontrolira, prema dogovoru s drugim vlasnicima udjela ili članovima tog poduzeća, većinu glasačkih prava vlasnika udjela ili članova u tom poduzeću.Postoji pretpostavka da vladajući utjecaj ne postoji ako se ulagači navedeni u drugom podstavku stavka 2. ne uključuju izravno ili neizravno u upravljanje dotičnim poduzećem, ne dovodeći u pitanje svoja prava u svojstvu vlasnika udjela.Povezanima se smatraju i poduzeća koja su međusobno povezana preko jednog ili više drugih poduzeća, odnosno bilo kojeg ulagača spomenutog u stavku 2., na bilo koji od načina opisanih u prvom podstavku.Povezanima se smatraju i poduzeća koja jednu od tih povezanosti ostvaruju posredstvom fizičke osobe ili skupine fizičkih osoba koje zajedno djeluju ako se bave svojom djelatnošću ili dijelom svoje djelatnosti na istom mjerodavnom tržištu ili susjednim tržištima.„Susjednim tržištem” smatra se tržište proizvoda ili usluga izravno smješteno uzlazno ili silazno u odnosu na mjerodavno tržište. |
| **31.** | Smatra li se da je izašao iz stanja prezaduženosti poduzetnik koji je sklopio pravomoćnu predstečajnu nagodbu 2013. godine i u cijelosti podmirio sve obveze iz predstečajne nagodbe te je ostvario dobit u 2016. godini? | Prema točki 2.3 podtočki 10 UzP-a, potpora se ne može dodijeliti prijaviteljima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12; 144/12; 81/13 i 112/13, 71/15 i 78/15).  |
| **32.** | Traži li se izjava da prijavitelj nije poduzetnik u poteškoćama ili se traže samo izjave kojima se utvrđuje da poduzetnik nije prezadužen? | U točki 3.1 UzP-a, Izgled i sadržaj projektnog prijedloga, nalazi se popis obvezne dokumentacije koju je prijavitelj dužan podnijeti prilikom predaje projektnog prijedloga, kao i popis dokumenata koje će pribaviti PT1, odnosno koje je po po potrebi prijavitelj dužan dostaviti samo na dodatni upit PT-a 1. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 10.4.2017.** | **DATUM ODGOVORA NA PITANJE: 11.04.2017.** |
| **33.** | U koju kategoriju poduzeća spada d.o.o. sa 60 zaposlenih, godišnjom bilancom cca 18.000.000,00 kn te godišnjim prometom cca 22.000.000,00 kn, sve u 2016. godini. Vrsta poduzeća: neovisno poduzeće? | Kako je navedeno u točki 2.1 UzP-a, prijavitelji moraju biti pravne ili fizičke osobe koje su mikro, mali ili srednji poduzetnik sukladno definiciji malih i srednjih poduzeća na način utvrđen u Prilogu I. Definicija malih i srednjih poduzeća Uredbe 651/2014. Također savjetujemo sve prijavitelje da pogledaju i vodič za definiciju MSP na sljedećoj poveznici: http://ec.europa.eu/growth/tools-databases/newsroom/cf/itemdetail.cfm?item\_type=254&lang=en&item\_id=8274Ako na datum zaključenja financijskih izvještaja poduzeće ustanovi da je na godišnjoj razini premašilo prag broja osoblja ili financijske pragove utvrđene u stavku 2. ili palo ispod njih, to neće dovesti do gubitka ili stjecanja statusa srednjeg, malog ili mikro-poduzeća, osim ako ti pragovi nisu premašeni tijekom dva uzastopna računovodstvena razdoblja. |
| **34.**  | U Uputama za prijavitelje je navedeno da BON2/SOL2 i Potvrda porezne uprave da je prijavitelj ispunio obveze plaćanja dospjelih poreznih obveza i obveza za mirovinsko i zdravstveno osiguranje nisu sastavni dio projektnog prijedloga, već se predaju na zahtjev PT1 prije donošenja Odluke o financiranju, da li iste mogu biti datuma neposredno prije predaje projektnog prijedloga ili će biti potrebno iste izvaditi tek kada PT1 uputi zahtjev za dostavu istih? | Kako je navedeno u točki 4.4.2. UzP-a, PT 1 će prilikom obavještavanja prijavitelja o donesenoj Odluci o financiranju, navesti informacije o dostavi dokumentacije od strane prijavitelja koje predstavljanju preduvjet za potpisivanje Ugovora, navodeći rok za dostavu istih. |
| **35.** | Sukladno točki 2.3. Kriteriji za isključenje, pod navodom 20) isključeni su prijavitelji koji vode poslovne knjige i evidencije sukladno Zakonu o porezu na dohodak kojima je godišnji iznos primitaka manji od ukupnog iznosa izdataka u godini koja prethodi godini predaje projektnog prijedloga. Znači li to da su prijavitelji/dohodaši prihvatljivi u slučaju da im je godišnji iznos primitaka veći od ukupnih izdataka? Kako se u njihovom slučaju izračunavaju značajni pokazatelji (primjerice, koeficijent zaduženosti, likvidnosti i neto profitna marža)? | U Obrascu 2. Elaborat marketinške opravdanosti projekta nalazi se tablica 2.3., Financijski pokazatelji podnositelja zahtjeva, postoje tablice za poslovne subjekte u sustavu poreza na dobit, kao i za poslovne subjekte u sustavu poreza na dohodak, ispod kojih se nalaze upute za ispunjavanje. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 11.4.2017.** | **DATUM ODGOVORA NA PITANJE: 11.04.2017.** |
| **36.** | Što se tiče administrativne dokumentacije koja je spomenuta na str. 25 u Uputama za prijavitelje kaže se da je neku dokumentaciju prijavitelj dužan dostaviti samo na dodatni upit PT-a 1. S kojim datumom trebaju biti ovi dokumenti? Dakle ne datum dostave nego datum na samim dokumentima. Trebamo li to skupiti prije prvog dijela prijave ili samo na dodatni upit PT-a 1? | Kako je navedeno u točki 4.4.2. UzP-a, PT 1 će prilikom obavještavanja prijavitelja o donesenoj Odluci o financiranju, navesti informacije o dostavi dokumentacije od strane prijavitelja koje predstavljanju preduvjet za potpisivanje Ugovora, navodeći rok za dostavu istih. |